CELEX: C2004/118/60
Language: el
Date: 2004-04-30 00:00:00
Title: Υπόθεση C-148/04: Αίτηση για την έκδοση προδικαστικής αποφάσεως που υπέβαλε η Commissione Tributaria Provinciale di Genova με διάταξη της 11ης Φεβρουαρίου 2004, στην υπόθεση Unicredito Italiano SpA κατά Agenzia Entrate Ufficio Genova 1

30.4.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 118/32
            
         Αίτηση για την έκδοση προδικαστικής αποφάσεως που υπέβαλε η Commissione Tributaria Provinciale di Genova με διάταξη της 11ης Φεβρουαρίου 2004, στην υπόθεση Unicredito Italiano SpA κατά Agenzia Entrate Ufficio Genova 1
   (Υπόθεση C-148/04)
   (2004/C 118/60)
   Με διάταξη της 11ης Φεβρουαρίου 2004, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων στις 23 Μαρτίου 2004, υπέβαλε η Commissione Tributaria Provinciale di Genova, στο πλαίσιο της διαφοράς μεταξύ Unicredito Italiano SpA και Agenzia Entrate Ufficio Genova 1, που εκκρεμεί ενώπιόν της, ζητεί από το Δικαστήριο την έκδοση προδικαστικής αποφάσεως επί των εξής προδικαστικών ερωτημάτων:
   
               1.
            
            
               Είναι η απόφαση 2002/581/ΕΚ της Επιτροπής των Ευρωπαϊκών Κοινοτήτων, της 11ης Δεκεμβρίου 2001 (1) ανίσχυρη και ασυμβίβαστη προς το κοινοτικό δίκαιο, καθ' όσον οι διατάξεις του νόμου Ciampi και του σχετικού νομοθετικού διατάγματος περί τραπεζών, αντιθέτως προς ό,τι έκρινε η Επιτροπή των ΕΚ, είτε συμβιβάζονται με την κοινή αγορά, είτε, πάντως, υπάγονται στις παρεκκλίσεις του άρθρου 87 παράγραφος 3 στοιχεία β) και γ), ΕΚ;
            
         
               2.
            
            
               Ειδικότερα, είναι το άρθρο 4 της προαναφερθείσας αποφάσεως ανίσχυρο και ασυμβίβαστο με το κοινοτικό δίκαιο, καθ' όσον η Επιτροπή:
               
                           α)
                        
                        
                           παρέβη την εκ του άρθρου 253 ΕΚ υποχρέωσή της προς επαρκή αιτιολόγηση;
                        
                     
                           β)
                        
                        
                           προσέβαλε την αρχή της δικαιολογημένης εμπιστοσύνης;
                        
                     
                           γ)
                        
                        
                           προσέβαλε την αρχή της αναλογικότητας;
                        
                     
         
               3.
            
            
               Εν πάση περιπτώσει, κωλύει η ορθή ερμηνεία των άρθρων 87 επ. ΕΚ, του άρθρου 14 του κανονισμού (ΕΚ) αριθ. 659/1999 (2) και των γενικών αρχών του κοινοτικού δικαίου και, ειδικότερα, όσων εκτίθενται στο σκεπτικό, την εφαρμογή του άρθρου 1 του D.L. 282, της 24ης Δεκεμβρίου 2002 (που κυρώθηκε με τον νόμο 27, της 21ης Φεβρουαρίου 2003, περί επειγουσών διατάξεων επί κοινοτικών και φορολογικών υποχρεώσεων, εισπράξεως και διαδικασιών λογιστικής, Suppl. ord. αριθ. 29 της Gazzetta Ufficiale αριθ. 44 της 22ας Φεβρουαρίου 2003);
            
         
      (1)  ΕΕ L 184 της 2002, σ. 27.
   
      (2)  ΕΕ L 83 της 1999, σ. 1.